Upin & Ipin Iqra' (musim 2) / Qiblat

Ustaz: Assalamualaikum.
 Ijat: Hehe. Ustaz dah sampai, Ustaz dah sampai.
 Ustaz: Ha, Assalamualaikum, semua.
 Ehsan: Hai.
 Semua Murid: Waalaikumussalam Warahmatullahi Wabarakatuh, Ustaz.
 Ustaz: Ha, hmm. Semua sihat?
 Semua Murid: Sihat, Ustaz.
 Ehsan: Sihat, sihat.
 Ustaz: Alhamdulillah, ha, Ustaz nak tanya. Bila solat, semua orang kena menghadap ke satu arah. Betul?
 Ipin: Betul, betul, betul. Kita kena menghadap arah kiblat.
 Ustaz: Masya Allah, ya. Pandai Ipin. Kiblat ialah penunjuk arah kemana kita solat. pentingnya menghadap kiblat ketika solat, adalah kerana ia salah satu syarat sah solat. Faham?
 Semua Murid: Faham Ustaz.
 Ehsan: Tapi, macam mana nak tahu arah kiblat?
 Fizi: Ha'ah.
 Ustaz: Nanti Ustaz terangkan. Sekarang kita baca dulu Surah Al-Baqarah, ia menceritakan fasal pertukaran arah kiblat.
 Semua Murid: Tukar arah kiblat?
 Ustaz: Ya. Dengar baik-baik Ustaz baca, kamu semak.
 Upin: Kawan-kawan, jom semak dan dengar sama-sama.
 Ustaz:
 اعوذ بالله من الشيطان الرجيم.
 بسم الله الرحمن الرحيم. 
 سَيَقُولُ السُّفَهَاءُ مِنَ النَّاسِ مَا وَلَهُمْ عَن قِبْلَتِهِمُ الَّتِي كَانُوا عَلَيْهَا قُل لِلَّهِ 
 الْمَشْرِقُ وَالْمَغْرِبُ يَهْدِي مَن يَشَاءُ إِلَى صِرَاطٍ مُسْتَقِيمٍ (١٤٢)
 وَكَذَلِكَ جَعَلْنَاكُمْ أُمَّةً وَسَطًا لِتَكُونُوا شُهَدَاءَ عَلَى النَّاسِ وَيَكُونَ الرَّسُولُ  عَلَيْكُمْ شَهِيدًا وَمَا جَعَلْنَا الْقِبْلَةَ الَّتِي كُنتَ عَلَيْهَا إِلَّا لِنَعْلَمَ مَن يَتَّبِعُ الرَّسُولَ مِمَّن  يَنقَلِبُ عَلَى عَقِبَيْهِ وَإِن كَانَتْ لَكَبِيرَةً إِلَّا عَلَى الَّذِينَ هَدَى اللَّهُ وَمَا كَانَ اللَّهُ لِيُضِيعَ إِيمَانَكُمْ إِنَّ اللَّهَ بِالنَّاسِ لَرَءُوفٌ رَّحِيمٌ (١٤٢) 
 Surah Al-Baqarah Ayat 142-143
 Fizi: Mana? Ha, panjangnya, Fizi tak terikut tadi.
 Ustaz: Takpe, nanti kita baca sekali lagi.
 Ehsan: Wah.
 Fizi: Hm.
 Ustaz: Ayat ni menceritakan perihal kaum Yahudi Madinah, yang sangat gembira, kerana umat Islam solat menghadap ke arah kiblat mereka iaitu Baitulmuqaddis. Jadi mereka anggap agama mereka adalah dan diredhai Allah SWT kerana umat Islam meniru arah ibadat mereka, iaitu menghadap ke Baitulmuqaddis.
 Mail: Kaum Yahudi tu Islam ke?
 Ustaz: Tidak, mereka bukan Islam.
 Upin: Ustaz.
 Ustaz: Ha.
 Upin: Siapa suruh ikut kiblat diorang?
 Ipin: Hm, siapa?
 Ustaz: Allah SWT yang memerintahkan nabi kita, Nabi Muhammad SAW menghadap Baitulmuqaddis sebagai kiblat. Tujuannya untuk memujuk hati dan menarik kaum Yahudi memeluk Islam, tapi lain pulak yang jadi. Kaum Yahudi menentang Nabi Muhammad SAW dan berpaling ajarkan Rasulullah. Mereka tetap berada dalam kesesatan, mereka mengejek-ngejek nabi dan memperlekehkan. Mereka berkata: "Muhammad menidakkan agama kita, tetapi berkiblat kepada kiblat kita". (Ketawa)
 Ehsan: Tak kan nabi kita diam je.
 Semua Murid: Haha..
 Ustaz: Hmm.. Nabi Muhammad SAW hanya bersabar dan banyakkan doa. lalu Allah SWT turunkan ayat 142 dan 143 dari Surah Al-Baqarah yang Ustaz baca tadi. Yang bermaksud: "Akan ada pertanyaan-pertanyaan sebegini maka jawablah, yang Timur dan Barat kepunyaan Allah SWT, dia memberi petunjuk kepada sesiapa yang dikehendakinya ke jalan yang lurus." Tapi umat Islam terus diejek, sikap kaum Yahudi membuat Nabi Muhammad SAW tidak senang baginda berdoa setiap hari.
 Susanti: Doa apa ya? (Apa yang Doa?)
 Ustaz: Nabi berdoa agar Allah SWT menurunkan wahyu dan dipindahkan kiblat. Maka pada bulan Sya'ban turunlah ayat 144 dari Surah Al-Baqarah. Semak ya, Ustaz baca.
 بسم الله الرحمن الرحيم.
 قَدْ نَرَى تَقَلُّبَ وَجْهِكَ فِي السَّمَاءِ فَلَنُوَلِيَنَّكَ قِبْلَةً تَرْضَهَا فَوَلِ وَجْهَكَ  شَطْرَ الْمَسْجِدِ الْحَرَامِ وَحَيْثُ مَا كُنتُمْ فَوَلُّوا وُجُوهَكُمْ شَطْرَةٌ وَإِنَّ  الَّذِينَ أُوتُوا الْكِتَابَ لَيَعْلَمُونَ أَنَّهُ الْحَقُّ مِن رَّبِّهِمْ وَمَا اللَّهُ بِغَافِلٍ عَمَّا  يَعْمَلُونَ (١٤٤)
 Surah Al-Baqarah Ayat 144
 صدق الله العظيم.
 Fizi: Apa ayat tu cerita?
 Ustaz:  Ayat ini mengandungi perintah Allah SWT supaya nabi menukar arah kiblat dari Baitulmuqaddis, ke Masjidil Haram di Mekah, dan di mana sahaja kita berada, maka hadapkanlah muka kita ke arahnya.
 Upin: Ooo... Jadi Allah tunaikan doa nabi lah?
 Ustaz: Ya ini kerana Rasulullah SAW sentiasa mengangkat tangannya ke langit berdoa dengan sepenuh hatinya.
 Ipin: Jadi, kalau tu nak sesuatu, bolehlah berdoa macam nabi, nanti Allah tunaikan.
 Ustaz: Insya Allah, mudah-mudahan. Allah SWT maha mengetahui dan maha mendengar tentang apa yang berlaku pada umatnya.
 Susanti: Ustaz, kenapa kita sholat harus menghadap kiblat? (Ustaz, kenapa kita kena mesti solat untuk menghadap kiblat?)
 Fizi: Ha'ah, kenapa ya Ustaz?
 Semua Murid: Sebab ia perintah Allah SWT.
 Ustaz: Betul, betul, betul. Kalau takde arah kiblat yang tetap, apa akan jadi?
 Upin & Ehsan: Tak tahu.
 Mail: Huru hara lah. Hmm.. Masa solat semua orang menghadap arah lain-lain.
 Ipin: الله أكبر. Adoi.
 Upin: Adoi.
 Ehsan: Eehh....
 Fizi: Aaa! eeh..
 Ehsan: Haa.. الله أكبر.
 Susanti: Iya, pasti bisa berantakan sholat jamaahnya. (Ha'ah, solat berjemaah mesti boleh jadi kucar-kacir.)
 Ustaz: Betul tu. Jadi dengan menghadap kiblat ketika beribadah kepada Allah SWT boleh menyatukan umat Islam seluruh dunia, umat Islam akan berada di dalam satu kesatuan yang kuat. Faham, semua?
 Semua Murid: Faham, Ustaz.
 Ustaz: Dah, mari kita ulang baca.